নিষেধাজ্ঞা উপেক্ষা করে বিসর্জনে বাজলো ডিজে বক্স, আটক করল পুলিশ

বীরভূম: দুর্গাপুজোর (Durga Puja) বিসর্জনে প্রশাসনের তরফে ডিজে বক্স বাজানোতে কড়া নিষেধাজ্ঞা জারি করা হয়েছিল। তবুও নিয়মভঙ্গ করে বাজানো হল ডিজে বক্স। আর সেই অভিযানে নেমে ব্যবস্থা নিল সাঁইথিয়া (Sainthia) থানার পুলিশ (District news)।

ঘটনাটি ঘটেছে সাঁইথিয়া ব্লকের হরিসড়া গ্রামে। অভিযোগ, বিসর্জনের সময় চাইনা ভ্যানে বোঝাই করে বাজানো হচ্ছিল ডিজে বক্স। খবর পেয়ে ঘটনাস্থলে পৌঁছে পুলিশ ভ্যান ও বক্স আটক করে থানায় নিয়ে যায়।

আরও পড়ুন: বোমা বাঁধতে গিয়ে বিস্ফোরণ! রেজিনগরের ঘটনায় উত্তেজনা

অন্যদিকে, সাঁইথিয়া পৌরসভার এক বিসর্জন মিছিলে একইভাবে বাজানো হচ্ছিল ডিজে বক্স। তবে পুলিশ আসছে খবর পেয়েই বক্সের মালিক চম্পট দেন, পালিয়ে যান বক্স নিয়ে।

প্রশাসনের তরফে আগেই জানানো হয়েছিল, উচ্চ শব্দের ডিজে বক্সে বাজানো গান ও ঢাকঢোলের আওয়াজে শব্দ দূষণ বাড়ে এবং পরিবেশ আইন ভঙ্গ হয়। তার পরও এই ধরনের ঘটনা সামনে আসায় প্রশ্ন উঠছে প্রশাসনিক নির্দেশ অমান্য করে বারবার নিয়ম ভাঙা হচ্ছে কেন।

দেখুন আরও খবর: