‘হিন্দু নির্যাতন’, সরকারের বিবৃতি দাবিতে ফের উত্তাল বিধানসভা

কলকাতা: ‘হিন্দু নির্যাতন’ ইস্যুতে মঙ্গলবার ফের উত্তাল বিধানসভা (WB Assembly)। স্পিকার বিমান বন্দ্যোপাধ্যায়ের (Biman Banerjee) ভূমিকায় ক্ষোভ উগড়ে দেন বিজেপির বিধায়করা (BJP MLA)। বিধানসভা থেকে ওয়াক আউট করেন বিজেপির বিধায়করা। দলিত পরিবারের উপর আক্রমণের ঘটনায় বিধানসভার বাইরে ক্ষোভ প্রকাশ করলেন রাজ্যের বিরোধী দলনেতা শুভেন্দু অধিকারী (Suvendu Adhikari)। হিন্দুদের উপর আক্রমণের অভিযোগ তুলে মুখ্যমন্ত্রীর বিবৃতি দাবি করেন বিরোধী দলনেতা। সাঁইথিয়ায় ইন্টারনেট পরিষেবা বন্ধ কেন মুখ্যমন্ত্রী জবাব দাও স্লোগান তুলল বিজেপি।

সাঁইথিয়ায় দোলের দিন হিন্দুদের ওপর হামলার ঘটনা ঘটে। তার জেরে গত ১৪ তারিখ থেকে সাঁইথিয়ায় পাঁচটি গ্রামে ইন্টারনেট বন্ধ রয়েছে। এর জবাব মুখ্যমন্ত্রীকে বিধানসভায় এসে দিতে হবে। মঙ্গলবার বিধানসভায় এই দাবি করেন বিজেপি পরিষদীয় দলের মুখ্য সচেতক শংকর ঘোষ। এব্যাপারে মুলতুবি প্রস্তাব আনতে চাইলে স্পিকার বিমান বন্দ্যোপাধ্যায় তা নাকচ করে দেন। এর পরই স্লোগান দিতে দিতে বিধানসভা থেকে ওয়াক আউট করেন বিজেপি বিধায়করা। বিধানসভার বাইরে তাঁদের সঙ্গে যোগদান করেন বিধানসভা থেকে সাসপেন্ডেড বিরোধী দলনেতা শুভেন্দু অধিকারী।

আরও পড়ুন: আড়াই মাস কেটে গেলেও রাজ্যের সিইও নিয়োগ হয়নি

শুভেন্দুবাবু বলেন, ‘বীরভূমের সাঁইথিয়ায় পাঁচটি গ্রামে গত ১৪ তারিখ থেকে ন্টারনেট পরিষেবা বন্ধ। লাগু রয়েছে ন্যায় সংহিতার 163 ধারা। এর জবাব মুখ্যমন্ত্রী কে বিধানসভায় এসে দিতে হবে। বিধানসভায় কেন লাইফ স্টিমিং হবে না। কেন বিধানসভার ভেতর ক্যামেরা অনুমতি নেই। বিরোধী দলনেতা বলেন, মুখ্যমন্ত্রী ও তার বিধায়কেরা বিধানসভাকে প্রহসনে তৈরি করেছে। যতদিন না তাদের দাবি মানা হচ্ছে লাগাতর বিক্ষোভ চালিয়ে যাব। স্পিকারের একটা চোখ খোলা একটা চোখ বন্ধ, তিনি একচোখা। আগামিকাল বারুইপুরে ভারতীয় জনতা পার্টির সমস্ত বিধায়কেরা ওখানে যাবে ওখানকার বিধায়ক বিমান বন্দ্যোপাধ্যায়েরকেলেঙ্কারের ইতিহাস তোলা হবে পাওয়ার পয়েন্টের মাধ্যমে, পুলিশকে ধমক দিলেন বললেন চটি চাটা পুলিশ। বিধানসভার কি একটা গেট। পুলিশকে চটি যেটা বলে আক্রমণ করলেন শুভেন্দু অধিকারী।

অন্য খবর দেখুন